Der afholdes kredsgeneralforsamling hvert andet år i henhold til vedtægternes 10. Generalforsamlingerne i kredsene afholdes inden 1. oktober. For region hovedstaden, region Syddanmark og region Nordjylland holdes kredsgeneralforsamling i lige år. I region Sjælland og region Midtdanmark afholdes kredsgeneralforsamling i ulige år. Der skal indkaldes til kredsgeneralforsamling med mindst 14 dages varsel og den endelige dagsorden skal udsendes senest 7 dage før kredsgeneralforsamlingen afholdes. Kredsgeneralforsamlingen afholdes med følgende dagsorden: 1. Valg af dirigent 2. Formandens beretning 3. Valg af kredsformand 4. Valg af 2 bestyrelsesmedlemmer 5. Valg af suppleant 6. Indkomne forslag 7. Eventuelt Medlemmerne har mulighed for at stille forslag til behandling på kredsens generalforsamling. For at medlemsforslag skal optages på dagsordenen skal forslagene være kredsformanden i hænde seneste 10 dage før generalforsamlingen afholdes. Den siddende kredsbestyrelse er forpligtet til at stille forslag til valg af formand. Formandskandidaten skal skriftligt bekræfte, at vedkommende er villig til valg. Referat af kredsgeneralforsamlingerne udarbejdes af kredsbestyrelsen og skal være kredsens medlemmer i hænde senest 14 dage efter kredsgeneralforsamlingen. Der kan afholdes ekstraordinære kredsgeneralforsamlinger efter vedtægterne, jf. § 10. Ekstraordinære kredsgeneralforsamlinger indkaldes med mindst 7 dages varsel. Endelig dagsorden udsendes senest 3 dage før mødet.